Osnovna škola Sela

KLASA: 003-08/21-01/02

URBROJ: 2176-18-21-1

Sela, 4.3.2021. godine

Na temelju članka 118. Zakona o odgoju i obrazovanju (NN br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18) i članka 58. Statuta Osnovne škole Sela a u skladu s Odlukom gradonačelnice Grada Siska o uvjetima i postupku davanja u zakup prostora i opreme osnovnoškolskih ustanova Grada Siska (KLASA:372-04/18-04/9, URBROJ:2176/05-01/1-18-1, 30.11.2018.) na prijedlog ravnatelja , Školski odbor Osnovne škole Sela, dana 4.3.2021. godine donosi:

 PRAVILNIK O OSTVARIVANJU I KORIŠTENJU VLASTITIH PRIHODA

 Članak 1.

Ovim Pravilnikom o ostvarivanju i korištenju vlastitih prihoda ( u daljnjem tekstu: Pravilnik) propisuju se materijalna i procesna pitanja u pogledu ostvarivanja i raspolaganja vlastitim prihodima.

Odredbe ovog Pravilnika ne odnose se na sredstva državnog proračuna, grada, županije, namjenske prihode od sufinanciranja, tekuće donacije ostalih subjekata izvan proračuna te tekuće pomoći u okviru projekata.

Riječi i pojmovni sklopovi koji imaju rodno značenje korišteni u ovom dokumentu odnose se jednako na oba roda (muški i ženski) i na oba broja (jedninu i množinu), bez obzira na to jesu li korišteni u muškom ili ženskom rodu, odnosno u jednini ili množini.

 Članak 2.

Sukladno članku 52. Zakona o proračunu ("Narodne novine" br. 87/08.,136/12. i 15/15.) vlastitim prihodima smatraju se prihodi koje Škola ostvari od obavljanja poslova na tržištu i tržišnim uvjetima.

Školska ustanova može ostvarivati vlastite prihode, ukoliko osnivač Škole svojom odlukom drugačije ne odluči, od:

a) najma prostora i opreme,

 b) prodaje roba i usluga školske zadruge.

 Članak 3.

Školska ustanova daje prostor u najam uz prethodnu suglasnost Upravnog odjela Grada Siska nadležnog za poslove školstva najduže na rok od jedne godine.

Iznimno Škola može imovinu dati na korištenje i na duži rok ako to priroda namjene zahtjeva i ako to neće ometati redovnu djelatnost školske ustanove.

 Članak 4.

 Prostor se daje na privremeno korištenje pravnim i fizičkim osobama ( u daljnjem tekstu: korisnik) za obavljanje odgojno-obrazovnih, kulturnih, socijalnih, humanitarnih, znanstvenih, zdravstvenih, sportskih i tehničkih aktivnosti, poslova i djelatnosti, te zadovoljavanju stambenih potreba.

Kategorije i opis prostora, vrste aktivnosti, kao i najniži iznosi naknade za pojedine kategorije prostora i vrste aktivnosti utvrđene su Odlukom o uvjetima, kriterijima i postupku davanja u zakup prostora i opreme osnovnoškolskih ustanova s područja Grada Siska.

 Članak 5.

Prostor se daje na privremeno korištenje temeljem podnesenog zahtjeva. Zahtjev korisnik podnosi školskoj ustanovi u pisanom obliku.

Zahtjev mora sadržavati:

-podatke o korisniku (uz priložene dokaze)

-podatke o prostoru za koji se podnosi zahtjev

-vremensko razdoblje i dužina trajanja privremenog korištenja, vrstu aktivnosti, poslova ili djelatnosti za koju korisnik podnosi zahtjev

Odluku o davanju prostora na privremeno korištenje donosi ravnatelj školske ustanove uz prethodnu suglasnost Upravnog odjela Grada Siska nadležnog za poslove školstva.

Kategorije i opis prostora, vrste aktivnosti, te najniži iznosi naknade za pojedine kategorije prostor

 Članak 6.

Ugovor o davanju prostora na privremeno korištenje sadrži:

• podatke o ugovornim stranama;

• podatke o poslovnom prostoru ili opremi koje se daje na korištenje;

• podatke o poslovima i aktivnostima koje korisnik može obavljati u prostoru

• iznos naknade za privremeno korištenje i plaćanje

• otklanjanje eventualnih šteta;

• vrijeme trajanja privremenog korištenja prostora;

• odredbe o prestanku ugovora i otkaznim rokovima ;

• odredbu o pravu na otkaz ugovora ukoliko bi prostor zatrebao za izvođenje redovitog n astavnog plana i programa.

 Članak 7.

 - prodaje roba i usluga školske zadruge

U školi djeluje učenička zadruga koja je dragovoljna interesna učenička organizacija, koja pridonosi postizanju odgojno obrazovnih i gospodarski ciljeva škole kao oblik izvan nastavne aktivnosti. Učenici pod mentorstvom voditelja sekcija u Učeničkoj zadruzi uzgajaju, proizvode i izrađuju razne predmete koje kasnije prodaju na izložbama i sajmovima. Za svaku pojedinu robu i/ili uslugu zadrugari će izraditi kalkulaciju, a cijena pojedine robe i/ili usluge utvrdit će se u skladu s kalkulacijom. Cijene se formiraju cjenicima koje donosi predsjednica zadruge, a odobrava ravnateljica Škole.

 Članak 8.

Ostvareni vlastiti prihodi ukoliko osnivač Škole svojom odlukom drugačije ne odluči, koriste se za podmirenje:

* materijalno –financijskih rashoda Škole nastalih realizacijom programa i aktivnosti temeljem kojih su vlastiti prihodi ostvareni.
* troškova za podizanje razine učeničkog standarda kupnjom razne opreme
* nagrade učenicima i mentorima za postignute rezultate sukladno posebnoj Odluci
* troškove stručnog usavršavanja
* ostale nespomenute troškove poslovanja neophodne za rad zadruge

 Članak 9.

Ovaj Pravilnik stupa na snagu danom objave na oglasnoj ploči školske ustanove

 Predsjednica Školskog odbora:

 Marija Cetinjan Kunić,prof.pedag.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ovaj Pravilnik objavljen je na oglasnoj ploči školske ustanove dana 4.3.2021.godine, te je danom objave stupio na snagu.

 Ravnateljica:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_